**ΔΗΜΟΣ ΖΑΓΟΡΑΣ – ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

**Ζαγορά 14 Δεκεμβρίου 2023**

**Ορκωμοσία νέας Δημοτικής Αρχής Ζαγοράς - Μουρεσίου**

Το προσεχές Σάββατο 16 Δεκεμβρίου 2023 στις 12.30 το μεσημέρι θα πραγματοποιηθεί στην αίθουσα εκδηλώσεων του Δημοτικού Σχολείου Ζαγοράς η ορκωμοσία της νέας Δημοτικής Αρχής.

Στο κάλεσμα του νεοκλεγέντος Δημάρχου Ζαγοράς - Μουρεσίου κ. Κωνσταντίνου Καραγεωργίου, αναφέρονται τα εξής:

Με ιδιαίτερη χαρά και τιμή σας προσκαλούμε στην τελετή ορκωμοσίας των μελών του νεοεκλεγέντος Δημοτικού Συμβουλίου καθώς και των νεοεκλεγέντων Συμβούλων των Δημοτικών Κοινοτήτων του Δήμου Ζαγοράς – Μουρεσίου, που θα πραγματοποιηθεί το Σάββατο 16 Δεκεμβρίου 2023 και ώρα 12:30΄ στην Αίθουσα Εκδηλώσεων του Δημοτικού Σχολείου Ζαγοράς.

Η παρουσία σας θα μας τιμήσει ιδιαίτερα.